《具茨老人读书寮》
宋代·周紫芝

具茨四壁无斗储，载行书多常满庐。胸中嵬垒几石渠，三箧补亡无复馀。

起居谁不解何如，校书著作虚诏除。元元本本穷古初，雌黄付与金银车。

朅来穷山岁三徂，催科政拙民力苏。黄童佩犊耕菑畬，戴白未见空欷歔。

焚香晏坐临绮疏，三年不识园中蔬。迩来结屋聊卷舒，手抄平生未见书。

曼倩两目如悬珠，四十四万何多欤。较公所得无锱铢，门生校雠谁与居。

我欲从公路郁迂，著鞭何时跨蹇驴。不求奴饭马青刍，得公奇字归自娱。

作者简介：周紫芝（1082-1155），南宋文学家。字少隐，号竹坡居士，宣城（今安徽宣州市）人。绍兴进士。高宗绍兴十五年，为礼、兵部架阁文字。高宗绍兴十七年（1147）为右迪功郎敕令所删定官。历任枢密院编修官、右司员外郎。绍兴二十一年（1151）出知兴国军（治今湖北阳新），后退隐庐山。交游的人物主要有李之仪、吕好问吕本中父子、葛立方以及秦桧等，曾向秦桧父子献谀诗。约卒于绍兴末年。著有《太仓稊米集》、《竹坡诗话》、《竹坡词》。有子周畴。